text: 12. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ  ΚΑΙ  ΚΟΙΝΩΝΙΚΩΝ ΥΠΗΡΕΣΙΩΝ Αριθ. 135/59 της 20 Ιαν./9 Μαρτ. 1973 (ΦΕΚ Β΄ 314) Περί αυξήσεως των δι’ ασφαλιστικού βιβλιαρίου εισφορών των δικηγόρων υπέρ του Κλάδου Επικουρικής Ασφαλίσεως Δικηγόρων (Κ.Ε.Α.Δ.). Έχοντες υπ’ όψιν: α)Τας διατάξεις του εδαφ. α΄ της παρ. 2 του άρθρ. 30 του Ν.Δ. 4114/1960 «περί του Κώδικος του Ταμείου Νομικών» (ΦΕΚ 164/9.10.1960 τεύχ. Α΄) β)Το υπ’ αριθ. 798/1961 Β.Δ/μα «περί του τρόπου καταβολής των υπέρ του Κλάδου Επικουρικής Ασφαλίσεως Δικηγόρων ειδικών εισφορών» (ΦΕΚ 205/30.10.1961 τεύχ. Α΄). γ)Τας διατάξεις του άρθρ. 18 του υπ’ αριθ. 40/1972 Β.Δ/τος «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων» (ΦΕΚ 13/25.1.1972 τεύχ. Α΄). δ)Την σύμφωνον γνώμην του Διοικητικού Συμβουλίου του Κ.Ε.Α.Δ. ληφθείσαν κατά τας υπ’ αριθ. 406/72 και 422/72 συνεδριάσεις αυτού και ε)Γνώμην του παρ’ ημίν Συμβουλίου Κοινωνικής Ασφαλίσεως ληφθείσαν κατά την υπ’ αριθ. 70/1972 συνεδρίασιν της ΙΣΤ΄ περιόδου αυτού, αποφασίζομεν: Σελ. 166,40(η) Τεύχος 524-Σελ. 70 1.Η υπό του εδαφ. α΄ της παρ. 2 του άρθρ. 30 του Ν.Δ. 4114/1960 προβλεπομένη μηνιαία εισφορά των δικηγόρων προς τον Κ.Δ.Α.Δ. η αποδιδομένη, κατά τας διατάξεις του υπ’ αριθ. 798/1961 Β.Δ/τος, δι’ επικολλήσεως εν τω ασφαλιστικώ βιβλιαρίω ενσήμων, αυξάνεται εις δραχ. 200 τουλάχιστον κατά την πρώτην πενταετίαν από της εγγραφής των εις τον οικείον Δικηγορικόν Σύλλογον, και εις δραχ. 400 τουλάχιστον μετά την πάροδον της εν λόγω πενταετίας. 2.Οφειλαί εξ εισφορών ησφαλισμένων, περί ων η προηγουμένη παράγραφος υπέρ του Κ.Ε.Α.Δ., υφιστάμεναι μέχρις ενάρξεως ισχύος της παρούσης, ρυθμίζονται βάσει των προ της ισχύος ταύτης υφισταμένων διατάξεων, εφ’ όσον ήθελον εξοφληθή μέχρι της 30 Ιουν. 1973. 3.Η ισχύς της παρούσης άρχεται από της πρώτης του μεθεπομένου της δημοσιεύσεώς της εις την Εφημερίδα της Κυβερνήσεως μηνός. 